Uznesenie podpredsedu Súdneho dvora z 20. júla 2018 – ECB/Lotyšsko
(vec C‑238/18 R)
„Konanie o nariadení predbežného opatrenia – Návrh na nariadenie predbežných opatrení – Fumus boni iuris – Naliehavosť – Zváženie záujmov – Protokol o štatúte Európskeho systému centrálnych bánk a Európskej centrálnej banky – Rokovací poriadok Európskej centrálnej banky – Vnútroštátne bezpečnostné opatrenia prijaté v rámci trestného vyšetrovania začatého voči guvernérovi národnej centrálnej banky členského štátu, ktorého menou je euro – Zákaz vykonávať funkcie a opustiť vnútroštátne územie uložený tomuto guvernérovi“
1.      Konanie o nariadení predbežného opatrenia – Predbežné opatrenia – Podmienky nariadenia – Fumus boni iuris – Naliehavosť – Vážna a nenapraviteľná ujma – Kumulatívna povaha – Zváženie všetkých dotknutých záujmov
(článok 279 ZFEÚ; Rokovací poriadok Súdneho dvora, článok 160 ods. 3)
(pozri body 31, 32)
2.      Konanie o nariadení predbežného opatrenia – Odklad výkonu – Podmienky nariadenia – Fumus boni iuris – Preskúmanie dôvodov uvedených na podporu žaloby vo veci samej prima facie – Žaloba proti opatreniu zákazu, ktoré prijal členský štát voči guvernérovi národnej centrálnej banky – Žalobný dôvod týkajúci sa výkladu ustanovení upravujúcich zbavenie guvernéra funkcie – Žalobný dôvod poukazujúci na existenciu komplexných právnych otázok – Žalobný dôvod, ktorý nie je na prvý pohľad nedôvodný
(článok 278 ZFEÚ; protokol č. 4, ktorý je prílohou Zmluvy o EÚ a Zmluvy o FEÚ, článok 14.2 druhý odsek)
(pozri body 36 – 39, 42)
3.      Konanie o nariadení predbežného opatrenia – Odklad výkonu – Predbežné opatrenia – Podmienky nariadenia – Naliehavosť – Vážna a nenapraviteľná ujma – Dôkazné bremeno – Predvídateľná ujma s dostatočným stupňom pravdepodobnosti – Posúdenie v prípade zbavenia guvernéra národnej centrálnej banky funkcie
(články 278 a 279 ZFEÚ a článok 283 ods. 1 ZFEÚ; protokol č. 4, ktorý je prílohou Zmluvy o EÚ a Zmluvy o FEÚ, články 10.1 až 10.3 a článok 14.2 druhý odsek; Rokovací poriadok Súdneho dvora, článok 160 ods. 3; Rokovací poriadok Európskej centrálnej banky, články 4.4 a 4.5)
(pozri body 63, 64, 68 – 70, 76)
4.      Konanie o nariadení predbežného opatrenia – Odklad výkonu – Podmienky nariadenia – Zváženie všetkých dotknutých záujmov – Odklad výkonu opatreniu zákazu, ktoré prijal členský štát voči guvernérovi národnej centrálnej banky – Zváženie záujmu zabezpečiť riadne fungovanie menovej politiky Únie so záujmom chrániť trestné vyšetrovanie týkajúce sa údajných konaní guvernéra – Uspokojenie dotknutých záujmov zavedením možnosti, aby guvernér určil svojho zástupcu
(článok 278 ZFEÚ; protokol č. 4, ktorý je prílohou Zmluvy o EÚ a Zmluvy o FEÚ, články 10.2 až 10.3; Rokovací poriadok Súdneho dvora, článok 160 ods. 3; Rokovací poriadok Európskej centrálnej banky, články 4.4 a 4.5)
(pozri body 78 – 82)
Výrok
1.
Lotyšská republika prijme nevyhnutné opatrenia na to, aby až do vyhlásenia rozhodnutia, ktorým sa skončí konanie vo veci C‑238/18, bol pozastavený účinok bezpečnostných opatrení, ktoré 19. februára 2018 prijal Korupcijas novēršanas un apkarošanas birojs (Úrad prevencie a boja proti korupcii, Lotyšsko) voči Ilmārsovi Rimšēvičsovi, a to v rozsahu, v akom mu tieto opatrenia bránia v tom, aby určil svojho zástupcu, ktorý ho nahradí ako člen Rady guvernérov Európskej centrálnej banky.
2.
V zostávajúcej časti sa návrh na nariadenie predbežného opatrenia zamieta.
3.
O trovách konania sa rozhodne neskôr.